
Amendament 
MUNICIPIUL  TIMIŞOARA                           



DIRECŢIA PATRIMONIU       
    

BIROUL CLĂDIRI TERENURI


                   

Nr. SC2022-30872/16.12.2022                                 
CAIET DE SARCINI

privind atribuirea contractului de concesiune de servicii având ca obiect prestarea activităţilor  necesare exploatării şi întreţinerii Piețelor proprietatea Municipiului Timișoara 
CAPITOLUL I: DISPOZIŢII GENERALE

Art.l. Prezentul caiet de sarcini stabileşte condiţiile de desfăşurare a contractului de servicii servicii având ca obiect prestarea activităţilor  necesare exploatării şi întreţinerii Piețelor proprietatea Municipiului Timișoara stabilind nivelurile de calitate şi condiţiile tehnice necesare executării acestor servicii în condiţii de eficienţă şi siguranţă.

Art.2. Prezentul caiet de sarcini a fost întocmit cu respectarea prevederilor următoarelor acte normative : 
· Ordonanţa Guvernului nr. 71/2002- privind organizarea şi funcţionarea serviciilor publice de administrare a domeniului public şi privat de interes local- modificată şi completată,
· Legea nr. 10/2020-  pentru modificarea şi completarea  O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local,
· Ordonanţa Guvernului nr. 57/03.07.2019 – privind Codul Administrativ.
· Legii nr. 98/19.05.2016- privind achizițiile publice- modificată și completată;
· H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice- modificată și completată;
· Legii nr. 100/2016 - privind concesiunile de lucrări şi concesiunile de servicii- modificată și completată;
· H.G. nr.867/2016- pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii- modificată și completată;

· Legii nr.348/18.03.2004 – privind exercitarea comerțului cu produse şi servicii de piaţă în unele zone publice- modificată și completată;
· Legii 145/2014 –pentru stabilirea unor măsuri de reglementare a pieței produselor din sectorul agricol, modificată și completată de: Legea nr. 87/2016, Legea nr. 170/2017, Legea nr. 70/2018, O.U.G. nr. 27/2018 și Legea nr. 166/2019;
· O.U.G. nr. 109/30.11.2011 privind guvernanță corporativă a întreprinderilor publice
Art.3. Prezentul caiet de sarcini a fost elaborat spre a servi drept documentaţie tehnică de referinţă în vederea stabilirii condiţiilor specifice de desfăşurare a serviciilor publice de administrare a domeniului public şi privat în municipiul Timișoara care se realizează prin gestiune delegată şi conţine specificaţiile care definesc caracteristicile referitoare la nivelul calitativ, tehnic şi de performanţă, siguranţa în exploatare, precum şi sisteme de asigurare a calităţii. 
      
Art.4. Prezentul caiet de sarcini stabileşte modul de exploatare și întreținere a Piețelor proprietatea Municipiului Timișoara, respectiv:

1. Piața Badea Cârțan; 

2. Piața Giroc; 

3. Piața Doina;

4. Piața  700;  

5. Piața Dacia;

6. Piața  Lipovei; 

7. Piața  Mehala II ;

8. Piața de Gros ;

9. Piața  Iosefin;

10. Piața volantă „STADION”;

11. Piața volantă „SOARELUI”,
Art.5. În termenii prezentului caiet de sarcini:

1) Municipiul Timişoara, are calitatea de autoritate contractantă, fiind proprietarul piețelor .
2) Operatorul economic,  căruia  i-a fost atribuită concesiunea,  are calitatea de  prestator de servicii având ca obiect prestarea activităţilor  necesare exploatării şi întreţinerii Piețelor proprietatea Municipiului Timișoara,  fiind denumit în continuare concesionar. 
Art.6.
Prezentul Caiet de sarcini este anexă la contractul de concesiune de servicii având ca obiect prestarea activităţilor necesare exploatării şi întreţinerii Piețelor proprietatea Municipiului Timișoara .
CAPITOLUL II:  DATE REFERITOARE LA CONCESIUNE
Obiectul contractului

Art.7.
Obiectul contractului îl constituie prestarea de servicii şi activităţi necesare, exploatării şi întreţinerii Piețelor proprietatea Municipiului Timișoara, respectiv: 

7.1)  Piața Badea Cârțan; 

7.2)  Piața Giroc; 

7.3)  Piața Doina;

7.4)  Piața  700;  

7.5)  Piața Dacia;

7.6)  Piața  Lipovei; 

7.7)  Piața  Mehala II ;

7.8) Piața de Gros ;

7.9)  Piața  Iosefin;

7.10)  Piața volantă „STADION”;

7.11)  Piața volantă „SOARELUI”.
Art. 8. Obiectul de activitate al societăţii care administrează piețele pe raza Municipiului Timișoara constă în ansamblul acţiunilor de utilitate şi interes public local, prestate din iniţiativa şi sub organizarea autorităţilor administraţiei publice locale, prin care se asigură înfiinţarea, gestionarea şi exploatarea unor sisteme comunitare de utilităţi publice şi furnizarea şi prestarea de servicii de utilităţi publice utilizatorilor pe raza teritorială a unităţii administrativ-teritoriale, Municipiul Timișoara.

Art.9. Prin comerţ în zone publice se înţelege activitatea de comercializare a produselor şi serviciilor, desfăşurată permanent sau sezonier în pieţe locale şi/sau pe amplasamente delimitate, special amenajate cu dotările specifice fiecărei activităţi şi utilităţile aferente, în parcări, pasaje publice, drumuri publice şi străzi sau în orice zonă de altă natură destinată folosinţei publice, delimitată şi aprobată de Consiliul local al municipiului Timișoara, cu excepţia celor administrate special.

Art.10. Comerţul în zone publice se desfăşoară în structuri de vânzare cu locaţie permanentă sau temporară, de către producători/comercianţi autorizaţi conform prevederilor legale, denumiţi în continuare utilizatori.

Art. 11. Termeni şi definiţii specifice activităţii de pieţe: 

a) Piaţă: loc amenajat pentru comerţ de mărfuri, în special cu amănuntul, de produse  necesare consumatorilor; 

b) Agroalimentar: specific produselor ce rezultă din sectorul agricol, vegetal sau animal; 

c) piețele volante:  sunt structuri de vânzare având utilitățile asigurate, respectiv apă, canal, electricitate, destinate exercitării comerțului cu amănuntul și prestării de servicii către  consumatori, din rulote, autovehicule speciale sau standuri dotate corespunzător;

d) piețele volante  sezoniere: sunt structuri de vânzare având utilitățile asigurate, respectiv apă, canal, electricitate, destinate exercitării comerțului cu amănuntul și prestării de servicii către consumatori, din rulote, autovehicule speciale sau standuri dotate corespunzător, cu o  funcționalitate de  maxim 6 luni calendaristice (aprilie/mai - septembrie/ octombrie);

e) Bazar: loc amenajat unde se vând diferite obiecte noi sau folosite, de către persoane fizice sau juridice; 

f) Piaţă auto: loc special amenajat în vederea vânzării autovehiculelor şi motocicletelor noi sau rulate; 

g) Consumator: orice persoană sau grup care cumpără, dobândeşte, utilizează ori consumă produse sau servicii în afara activităţii profesionale; 

h) Comerciant: persoană fizică sau juridică autorizată să desfăşoare activităţi de  comercializare a produselor şi serviciilor de piaţă; 

i) Comerţ cu ridicata/de gros: activitate desfăşurată de comercianţii care cumpără produse în cantităţi mari în scopul revânzării acestora în cantităţi mai mici altor comercianţi autorizaţi sau în consum colectiv; 

j) Comerţ ambulant: activitate de comercializare cu amănuntul realizat prin trecerea dintr-un loc în altul, în rulote mobile, standuri mobile, chioşcuri mobile sau în vehicule special amenajate;

k) Serviciu de piaţă: orice acţiune sau prestaţie care are ca obiect vânzare-cumpărare pe piaţă şi care nu are drept consecinţă transferul proprietăţii asupra unui bun corporal, efectuat în scopul satisfacerii unor necesităţi ale consumatorilor; 

l) Serviciul de alimentaţie publică: activitatea de pregătire, preparare, prezentare şi servire a produselor şi a băuturilor, consumul acestora în unităţile special amenajate sau ocazional pe piaţă; 

m) Structură de vânzare: spaţiu de desfăşurare a unor activităţi comerciale (exerciţiu comercial, inclusiv depozitare produse); 
n) Suprafaţă de vânzare: se defineşte ca o suprafaţă destinată accesului consumatorului, a circulaţiei personalului pentru desfăşurarea activităţii comerciale;

o) Spațiile de expunere sunt spaţiile special amenajate, delimitate prin marcaje orizontale, perpendiculare faţă de marginea aleilor interioare şi semnalizate prin indicatoare sau marcaje; 

p) Utilizator: persoana fizică sau juridică care vinde în piaţă, ocazional sau constant diverse produse; 

q) administrator de piaţă: persoana care conduce în mod nemijlocit o locaţie publică amenajată pentru comerţ de mărfuri sau servicii publice necesare consumatorilor. Administratorul îndrumă şi coordonează întreaga activitate a pieţei, adoptând cele mai bune soluţii pentru a realiza un serviciu de calitate şi eficienţă economică;

Art.12. În Municipiul Timișoara, în vederea organizării comerţului în zonele publice, precum şi pentru asigurarea condiţiilor privind desfacerea produselor, sunt organizate pieţe agroalimentare, piețe volante, piețe volante sezoniere, piețe mixte și  piață de gros.

Art.13. În derularea contractului, concesionarul va utiliza următoarele categorii de bunuri:

13.1 Bunuri de retur 
Construcţiile precum şi alte bunuri mobile şi imobile situate în piețele prprietatea Municipiului Timișoara pe care autoritatea contractantă le predă în folosinţă concesionarului pe perioada contractului. Bunurile vor fi inventariate şi predate în baza unui proces verbal, odată cu semnarea contractului şi constituie bunuri de retur ce revin de drept autorităţii contractante la expirarea/încetarea contractului de prestări servicii. Acestea trebuie întreţinute şi reparate/înlocuite în caz de necesitate de către concesionar, pe cheltuiala acestuia, ori de câte ori este nevoie. Bunurile de retur se preiau şi se utilizează de către concesionar pe perioada contractului, iar la expirarea/încetarea contractului acesta le va preda autorităţii contractante, pe bază de proces verbal de predare -primire. 
13.2 Bunuri proprii ale concesionarului

 Bunurile proprii ale concesionarului (maşini, echipamente, utilaje, scule) rămân în proprietatea acestuia după încetarea contractului.

13.3 Bunuri de preluare (în caz de investiții)

Reprezintă investițiile efectuate de societatea concesionară  pe durata executării contractului, constând în bunuri mobile și imobile care la încetarea contractului revin concendentului, în schimbul plății unei compensații egale cu valoarea rămasă de amortizat, actualizată.

Serviciile şi activităţile necesare exploatării piețelor
Art.14.
Serviciile şi activităţile necesare exploatării și întreținerii piețelor proprietatea Municipiului Timișoara sunt următoarele :
a.) asigură condiţiile optime pentru desfăşurarea activităţii de comerţ din piețe în conformitate cu prevederile legale în vigoare și cu Regulamentul de organizare și funcționare al piețelor;

b.) să deservească toţi utilizatorii din aria de acoperire, în condiţiile prevăzute în regulamentul de serviciu;
c.) asigura respectarea parametrilor legali cu privire la igiena, sanatatea publica si respectarea normelor sanitar veterinare,

d.) închirierea boxelor depozitare și a spațiilor comerciale din incinta piețelor;

e.) închirierea locurilor de vânzare de pe platoul piețelor;
f.) închirierea locurilor pentru vânzare/depozitare în și din vehicule

g.) rezervarea și/sau închirierea: meselor,  a spațiilor și locurilor de vânzare, rafturilor de  flori, chioșcuri, vitrine frigorifice, magazii, depozite, spațiilor frigorifice, locurilor pentru amplasarea diverselor aparate de furnizare produse pentru client (de ex: aparate ouă, lapte, cafea , apă, flori, măncare, băuturi răcoritoare, etc.) ;

h.) să presteze servicii utilizatorilor cu care au încheiat contracte de furnizare/prestare a serviciului, în conformitate cu clauzele prevăzute în contract;
i.) asigură gratuit cântare de control pentru verificarea de către cumpărători a corectitudinii cântăririlor;

j.) controlează dacă mijloacele de măsurare proprietatea utilizatorilor pieţelor sunt verificate din punct de vedere metrologic şi interzice folosirea celor care nu corespund prevederilor legale în domeniu;
k.) asigură spații pentru păstrarea materialelor de întreținere și de curățenie;
l.) asigură fântâni cu jeturi de apă potabilă, amplasate pe platou, sau alte surse de apă potabilă;
m.) asigură bazine compartimentate pentru spălarea legumelor și fructelor;
n.) asigură WC-uri publice pentru utilizatorii piețelor;
o.) asigură accesul utilizatorilor la instalaţiile tehnice din dotarea pieţei;
p.) asigură accesul utilizatorilor la serviciile generale şi utilităţile pieţei;
q.) asigură curățenia și salubrizarea piețelor; 

r.) asigură dezinfecţia, dezinsecţia şi deratizarea pieţei;

s.) se obligă să respecte și să îndelinească indicatorii de performanță stabiliţi prin contractual de delegare a agestiunii;
t.) face propuneri, cu privire la modernizarea şi dezvoltarea pieţelor, la înfiinţarea unor noi pieţe, sau la modificarea celor existente și aduce la cunoștința Primarului și Consiliului Local propunerile elaborate în acest sens;
u.)  furnizează autorităţilor administraţiei publice locale informaţiile solicitate şi asigură accesul la toate informaţiile necesare verificării şi evaluării funcţionarii şi dezvoltării serviciilor,în conformitate cu clauzele contractului de delegare a gestiunii şi cu prevederile legale în vigoare;
v.) se obligă să pună în aplicare metode performante de management care să conducă la reducerea costurilor de operare, inclusiv prin aplicarea procedurilor concurenţiale prevăzute de normele legale în vigoare pentru achiziţiile publice de lucrări, bunuri şi servicii.

Serviciile de asigurare şi menţinere a curăţeniei şi gestionarea selectivă a deşeurilor

Art.15.
  Serviciile de asigurare şi menţinere a curăţeniei în perimetrul piețelor care fac obiectul prezentului caiet de sarcini sunt:
15.1)   Asigurarea în incinta piețelor a condiţiilor de igienă cerute de reglementările în vigoare, prin instalarea de coşuri, containere şi pubele, prin întreţinerea şi înlocuirea acestora atunci când este cazul,  prin efectuarea zilnică a curăţeniei şi prin efectuarea operaţiunilor de dezinsecţie, dezinfecţie şi deratizare, ori de câte ori este necesar, conform reglementărilor în vigoare.
15.2)
Depozitarea şi colectarea gunoaielor şi a deşeurilor se face selectiv şi este permisă  numai  în locurile special amenajate, în containere sau în coşuri de gunoi,  păstrându-se curăţenia în perimetrul pieței, îngrijindu-se ca zilnic să fie eliminate toate deșeurile, iar pubele, containerele sau coşurile de gunoi să fie în permanență golite, astfel încât să nu se depășească capacitatea maximă. 

15.3)
Realizarea şi întreţinerea locurilor amenajate pentru depozitarea selectivă a gunoaielor şi deşeurilor, iar deşeurile rezultate în urma activităţilor specifice de curăţenie se vor gestiona în mod selectiv, pe categorii, cu respectarea legislaţiei în vigoare.

15.4)
Concesionarul este obligat să încheie cu un operator economic specializat contracte pentru evacuarea, colectarea şi transportul de la deponeu a  deşeurilor şi gunoiului din piețe. Prin contractul care se va încheia se va stabili o frecvență de colectare a deșeurilor astfel încât să se păstreze curățenia permanent în perimetrul piețelor.

Art.16. Concesionarul trebuie să respecte obligaţiile privind protecţia mediului, care decurg direct din prestarea serviciilor concesionate, precum şi cele derivate din activităţile conexe serviciilor prestate.

Serviciile de pază şi ordine a piețelor
Art.17. Serviciul de pază şi ordine a piețelor care face obiectul prezentului caiet de sarcini va fi prestat pe toată durata contractului de către concesionar cu personal propriu sau prin contract cu o societate specializată în servicii de pază, sau prin monitorizare video cu stocarea datelor, potrivit planului de pază care se va întocmi de către persoane autorizate pe cheltuiala concesionarului şi va fi avizat de către organele de poliţie.

Serviciul de pază şi ordine al piețelor se va elabora astfel încât să se impiedice orice cauze care ar putea duce la stricăciuni, deteriorări sau vandalizarea unor părți ale piețelor, iar toate daunele care se vor constata vor fi refăcute pe cheltuiala concesionarului.
Servicii de reparaţii/întreţinere a instalaţiilor şi dotărilor din piețe
Art.18. Activităţi de întreţinere, menţinere în stare de funcţionare şi reparare a instalaţiilor de apă şi canalizare, energie electrică, a instalațiilor de iluminat, reparaţii alei şi garduri împrejmuitoare, întreţineri curente ale construcţiilor aferente, construcţii precum şi alte bunuri mobile şi imobile care constituie patrimoniul piețelor.  Întreţinerea, repararea, consolidarea, şi menţinerea în stare de funcţionare a instalaţiilor și clădirilor din piețe  cad în sarcina concesionarului şi toate cheltuielile aferente acestor lucrări vor fi suportate de către acesta.

Investiții și reparații capitale

Art. 19 Concesionarul se obligă să efectueze investiţii de reabilitare, extindere şi modernizare a piețelor proprietatea Municipiului Timișoara.

Art. 20 Programul lucrărilor de investiții se va aproba anual de către Consiliul Local al
Municipiului Timișoara în funcție de necesitățile identificate de către concesionar și de politica de
dezvoltare a municipalității pe această ramură.
Art. 21 Finanțarea și realizarea lucrărilor de investiții aferente serviciului delegat se va face cu respectarea legislației în vigoare privind inițierea, fundamentarea, promovarea și aprobarea
investițiilor publice, a legislației privind achizițiile publice de lucrări, bunuri și servicii și cu
respectarea dispozițiilor legale referitoare la calitatea și disciplina în construcții, urbanism și
amenajarea teritoriului.

Art. 22 Finanțarea lucrărilor de investiții se asigura din următoarele surse:
· alocații de la bugetul local;
·  surse proprii ale Concesionarului;
· alte surse constituite conform legii.

Art. 23 La sfârșitul fiecărei lucrări, concesionarul  va preda autorității contractante bunurile rezultate în vederea înregistrării acestora în domeniul public sau privat al municipiului inclusiv modificările de valoare aduse acestora conform reglementărilor legale în vigoare. Toate lucrările de investiții intră în categoria bunurilor de preluare.

La sfârșitul fiecărei lucrări operatorul va comunica proprietarului și ieșirele pentru bunurile din domeniul public sau privat în baza documentelor de scoatere din funcțiune și casare.
CAPITOLUL III : CONDIŢII DE EXPLOATARE A CONCESIUNII
Riscul de exploatare
Art.24. Concesionarul dobândeşte dreptul de a exploata în mod direct pe riscul şi răspunderea sa bunul care face obiectul contractului potrivit obiectivelor stabilite de autoritatea contractantă.

Art.25. Riscurile exploatării piețelor care fac obiectul contractului de servicii având ca obiect prestarea activităţilor  necesare exploatării şi întreţinerii piețelor proprietatea Municipiului Timișoara sunt  preluate în întregime de concesionar, fără a se limita la acestea şi constau în:

	CATEGORIA DE RISC
	DESCRIERE
	CONSECINŢE

	18.1 Riscuri de finanţare

	Indisponibilitatea finanţării
	Concesionarul nu este capabil să asigure resursele financiare 
	Lipsa finanţării pentru continuarea prestării serviciilor

	Finanţare suplimentară
	Datorită schimbărilor de legislaţie sau de altă natură sunt necesare finanţări suplimentare
	Concesionarul nu poate suporta financiar costurile schimbării

	18.  18.2  Riscuri aferente cererii şi veniturilor

	Concurenţă
	Apariţia unor noi locuri de desfacere a produselor care se comercializează în piețe
	Venituri sub previziunile anterioare ca urmare a reducerii cererii

	Schimbări majore ale inflaţiei
	Valoarea plăţilor efectuate în timp este afectată de inflaţie
	Scăderea în termeni reali a veniturilor prognozate

	18.   18.3  Riscuri legislative

	Schimbări legislative
	Schimbare legislativă ce nu poate fi anticipată la semnarea contractului şi care este generală (nu specifică activităţii) în aplicarea conducând la costuri mărite
	Creştere semnificativă în costuri şi necesitatea de a efectua cheltuieli pentru a răspunde schimbărilor

	Riscul valorii reziduale
	Riscul ca la finalizarea contractului, activele aferente să nu fie predate conform condiţiilor prevăzute
	Creşterea costului de întreţinere a activelor

	18.  18.4  Riscuri naturale

	Cutremure şi alte evenimente naturale
	Au ca rezultat costuri crescute de întreţinere a activelor 
	Au ca rezultat distrugerea sau deteriorarea activelor existente

	18. 18.5  Riscuri referitoare la servicii prestate

	Reparaţii necorespunzătoare la întreţinerea activelor
	Reparaţii necorespunzătoare la întreţinerea activelor care provoacă costuri suplimentare
	Costuri suplimentare necesare finalizării reparaţiilor

	Securitatea în piețe
	Paza deficitară duce la furturi/distrugeri în piețe
	Creşterea costurilor

	18.  18.6  Riscuri de operare şi întreţinere

	Riscuri de nefurnizare parţială/ totală a utilităţilor
	Utilităţile (transport deşeuri, curent electric, apă) nu sunt disponibile parţial/ total
	Costuri şi timp suplimentar necesare rezolvării situaţiei

	Risc de depăşire a costurilor
	Costurile de operare sunt mai mari decât cele previzionate
	Costuri suplimentare

	Condiţii neprevăzute
	Cauzează costuri mărite de întreţinere pentru active
	Creşteri de cost şi efecte negative a  serviciilor furnizate

	Întreţinere
	Întreţinerea activelor nu corespunde din punct de vedere calitativ
	Activele sunt predate la sfârşitul duratei contractului în condiţii  necorespunzătoare


Art.26. În cazul rezilierii de către autoritatea contractantă a contractului de servicii pentru  nerespectarea unor parametri de performanţă şi calitate ai serviciului, clar determinaţi şi măsurabili, concesionarul este obligat să asigure continuitatea obiectului concesiunii până la finalizarea de către autoritatea contractantă a unei noi proceduri, la tarifele aprobate de autoritatea contractantă. 
Specificaţii tehnice. Caracteristici
Art.27.  În piețele proprietatea Municipiului Timișoara sunt aplicabile dispoziţiile legate de domeniul edilitar, urbanistic, sanitar şi de mediu, iar autoritatea contractantă şi concesionarul serviciilor sunt obligaţi să respecte legislaţia în vigoare în ceea ce priveşte organizarea şi administrarea acestora. 

Art.28.  Concesionarul serviciilor de administrare și întreținerea a piețelor proprietatea Municipiului Timișoara, trebuie să  îndeplinească criteriile profesionale  privind exercitarea comerţului cu produse şi servicii de piaţă în unele zone publice și  măsurile de reglementare a pieței produselor din sectorul agricol, precum și alte reglementări specifice din domeniul aplicabil în sectorul de activitate al piețelor.
Art. 29. Pentru a asigura toate condiţiile necesare pentru prestarea serviciilor si activităţilor care decurg din prezentul caiet de sarcini, concesionarul serviciilor de exploatare și întreținere a piețelor proprietatea Municipiului Timișoara trebuie să aibă angajate cu contract de muncă categorii de personal astfel încât activitatea să se desfîșoare la parametrii impuși în caietul de sarcini și regulamentul de serviciu.
CAPITOLUL  IV : DREPTURILE ŞI OBLIGAŢIILE PĂRŢILOR
DREPTURILE AUTORITĂŢII CONTRACTANTE

Art.30.Autoritatea contractantă are următoarele drepturi:

30.1) să stabilească cerinţele şi criteriile de participare şi selecţie a operatorilor la procedura publică organizată pentru atribuirea contractului de delegare a gestiunii;

30.2) să aprobe/respingă stabilirea, ajustarea sau, după caz, modificarea tarifelor serviciilor;
30.3) să monitorizeze şi să exercite controlul cu privire la prestarea serviciilor, şi să ia măsurile necesare în cazul în care concesionarul nu asigură indicatorii de performanţă şi continuitatea serviciilor pentru care s-a obligat;
30.4) să sancţioneze concesionarul în cazul în care acesta nu respectă prevederile caietului de sarcini, regulamentului de serviciu şi contractului încheiat cu concesionarul.
30.5) să rezilieze contractul de delegare a gestiunii serviciilor şi să organizeze o nouă procedură pentru delegarea gestiunii acestuia, dacă constată nerespectarea de către concesionar a obligaţiilor contractuale.

OBLIGAŢIILE AUTORITĂŢII CONTRACTANTE
Art.31. Autoritatea contractantă are obligaţia de a controla şi monitoriza modul de respectare şi de îndeplinire de către concesionarul serviciilor contractate a obligaţiilor contractuale asumate. 

Art.32. Autoritatea contractantă se obligă să inventarieze şi să predea pe bază de proces-verbal bunurile care fac parte din obiectul contractului.

Art.33. Autoritatea contractantă aprobă regulamentul de organizare şi funcţionare a piețelor.

Art.34. Autoritatea contractantă propune și aprobă programele de reabilitare, extindere şi modernizare precum şi obiectivele noi de investiţii din piețe.

Art.35.  Autoritatea contractantă are obligaţia de  a controla şi monitoriza :
a.) modul de respectare şi de îndeplinire de către concesionar a obligaţiilor contractuale;
b.) cantitatea şi calitatea serviciilor prestate de către concesionar ;
c.) respectarea indicatorilor de performanţă stabiliţi în contractul de delegare a gestiunii şi a parametrilor de eficienţă la care concesionarul s-a angajat prin  contractul de delegare de gestiune;
d.) modul de administrare, exploatare, întreţinere şi menţinere în funcţiune, dezvoltare şi/sau modernizare a infrastructurii edilitar-urbane încredinţate prin contractul de delegare a       gestiunii.
Art.36. Autoritatea contractantă prin persoana desemnată din cadrul Primăriei Municipiului Timișoara cu atribuții în monitorizarea modului de administrare a piețelor, are obligaţia să supravegheze şi să semnaleze, în scris, orice neregulă pe care o constată în incinta piețelor sau nerespectarea clauzelor contractuale, a caietului de sarcini şi  regulamentului de serviciu.

Art.37. Autoritatea contractantă împreună cu persoana desemnată din cadrul din cadrul Primăriei Municipiului Timișoara cu atribuții în modul de admininistrarea a piețelor, va asigura inventarierea anuală a bunurilor încredințate la încheierea prezentului contract de concesiune și ține evidența acestora.
Art.38. Autoritatea contractantă va inspecta atingerea criteriilor de performanță ale concesionarului stabilite prin contract. În momentul în care autoritatea contractantă va constata deviații de la cerințele definite în caietul de sarcini și în contract, va notifica în scris concesionarul asupra neconformităților constatate și va transmite acestuia că în termen de o săptămână este obligat să procedeze la remedierea acestora, iar după acest termen va aplica sancțiuni. 
DREPTURILE CONCESIONARULUI

Art.39. Concesionarul are următoarele drepturi:

39.1) să încaseze contravaloarea serviciilor şi activităţilor prestate corespunzător 
cantităţii şi calităţii acestora numai în baza tarifelor aprobate de Consiliul Local;
39.2) să propună autorităţii contractante modificarea preţurilor şi tarifelor.
OBLIGAŢIILE CONCESIONARULUI


Art.40. În vederea  asigurării continue şi permanente a desfăşurării serviciilor şi  activităţilor de exploatare și întreținere a piețelor concesionate,   concesionarul  are următoarele obligaţii:



41.1) să respecte clauzele contractuale şi indicatorii de performanţă stabiliţi de autoritatea contractantă în caietul de sarcini sau conveniţi prin contract şi a parametrilor de eficienţă la care s-a angajat prin  contractul de delegare de gestiune;
41.2) să respecte anexele la contract, tarifele stabilite şi aprobate de către Consiliul Local şi prevederile legale în vigoare în domeniul specific de activitate;
41.3) să furnizeze autorităţii contractante informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării  serviciilor, în conformitate cu clauzele contractului de delegare a gestiunii şi cu prevederile legale în vigoare;


42.4) să asigure finanţarea pregătirii şi perfecţionării profesionale a propriilor salariaţi.


Art.43. Concesionarul are obligaţia respectării Regulamentului de serviciu și organizare și funcționare a piețelor proprietatea Municipiului Timișoara, a caietului de sarcini, a  programului de funcţionare al piețelor şi  urmărirea respectării întocmai a acestora.


Art.44. Concesionarul are obligaţia afişării în locuri vizibile a tarifelor serviciilor practicate aprobate de Consiliul Local.  


Art.45. Concesionarul are obligaţia de a exploata în mod direct obiectul concesiunii, fără a putea subconcesiona unei alte persoane sau societăţi în tot sau în parte, obiectul concesiunii, cu excepţia serviciului de pază. 



Art.46. În cazul rezilierii de către autoritatea contractantă a contractului de delegare a gestiunii din vina exclusivă a concesionarului, acesta este obligat să asigure continuitatea obiectului concesiunii până la finalizarea de către autoritatea contractantă a unei noi proceduri de delegare de gestiune şi să predea toate bunurile de retur încredinţate.


Art.47. Concesionarul are obligaţia să asigure păstrarea integrităţii, protejarea, administrarea şi gestionarea în condiţii optime a patrimoniului public încredinţat, asigurarea funcţionării şi întreţinerii dotărilor existente. 



Art.48.  Concesionarul răspunde pentru neîntreținerea corespunzătoare a bunurilor încredințate și este obligat să facă lucrări de întreţinere şi reparaţii curente ale acestora.



Art.49. Concesionarul se obligă ca jumătate din profitul realizat să îl folosească pentru efectuarea de investiţii de reabilitare sau reparații capitale, de extindere şi modernizare din fonduri proprii, la propunerea si cu aprobarea autorităţii contractante.


Concesionarul se obligă să identifice investițiile necesare pentru buna desfășurare a activității și va prezenta autorității contractante programul propus, în vederea aprobării.



Art.50. Programul detaliat de investiţii din fonduri proprii ale concesionarului stabilit pentru fiecare an, va fi aprobat de către autoritatea contractantă, iar devizele estimative ale lucrărilor vor fi prezentate de către concesionar autorității contractante.



Programul de investiţii poate fi multianual, dacă valoarea investiţiilor depăşeşte jumătate din profitul realizat, cu  condiţia efectuării anuale a investiţiilor în suma aprobată anual de către autoritatea contractantă şi prezentare documentelor care au stat la realizarea acesteia.

Art.51.  Pentru investiţiile anuale concesionarul va elabora pe cheltuiala sa din sumele propuse ca investiţii toate documentaţiile necesare, va obţine avizele şi va prezenta anual, la finalizarea investiţiei, documentele care au stat la baza realizării acesteia,  balanţa de verificare analitică a imobilizărilor corporale realizate de concesionar pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor, dar nu mai târziu de data de 15 noiembrie a fiecărui an. Concesionarul va prezenta anual, autorității contractante, balanţa de verificare analitică a imobilizărilor corporale realizate de concesionar pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor.

După expirarea contractului de concesiune, investiţiile vor trece în propietatea autorităţii contractante.                                          

Art.52. Concesionarul are obligaţia: 
1.) organizării şi asigurării îndeplinirii obiectului de activitate pentru ca utilizatorii, persoane fizice sau juridice, să beneficieze, direct sau indirect, individual sau colectiv, în condiţii de protecţie optimă, de serviciile de utilităţi publice oferite de administrația publică locală cetățenilor;

2.) organizării activității de comercializare a produselor şi serviciilor, desfăşurată permanent sau sezonier în pieţele locale şi/sau pe amplasamente delimitate, special amenajate cu dotările specifice fiecărei activităţi şi utilităţile aferente;

3.) urmărirea stării de curăţenie în perimetrul piețelor şi luarea măsurilor pentru menţinerea acesteia ;
4.) întocmirea planului de prevenire şi stingere a incendiilor  şi de pază a  pieței;
5.) respectării Regulamentului de serviciu și de organizare și funcționare a piețelor proprietatea Municipiului Timișoara.


Art.53. Concesionarul răspunde de personalul angajat.

Art.54. Concesionarul are obligaţia să achite redevenţa la termenele şi în condiţiile stabilite în contractul de concesiune.

Art.55. Concesionarul răspunde de achitarea facturilor la plata utilităţilor din piețe şi de la clădirile care i-au fost încredințate. 

Art.56. Lucrările de dezinsecţie, dezinfecţie şi deratizare se vor executa doar de către operatori autorizaţi pe cheltuiala concesionarului. 

Art.57. Concesionarul trebuie să respecte obligaţiile privind protecţia mediului, care decurg direct din prestarea serviciului public de administrare, exploatare și întreținerea a piețelor, precum şi cele derivate din activităţile conexe serviciului.
CAPITOLUL V: INDICATORI DE PERFORMANŢĂ, CANTITATEA ŞI     CALITATEA SERVICIILOR

Art. 58. Indicatorii de performanţă asigură evaluarea gradului de îndeplinire a obiectivelor stabilite de către autoritatea contractantă şi asumate de către concesionar pentru asigurarea unui serviciu eficient şi de calitate în interesul comunităţii locale.
Art. 59. Indicatorii de performanţă asigură condiţiile pe care trebuie să le îndeplinească concesionarul, avându-se în vedere:

a.) continuitatea din punct de vedere cantitativ şi calitativ;

b.) adaptările la cerinţele concrete, diferenţiate în timp şi spaţiu, ale comunităţii locale;

c.) excluderea oricărei discriminări privind accesul la serviciile care se vor presta;

d.) administrarea şi gestionarea activităţii care se va presta în interesul comunităţii locale;
e.) respectarea reglementărilor specifice şi a legislaţiei cu privire la servicile şi activităţile prestate;

f.) respectarea standardelor minimale, prevăzute de normele legale în domeniu piețelor.

Art.60. Indicatorii de performanţă specifici  prestării de servicii şi activităţi  necesare exploatării şi întreţinerii piețelor proprietatea Municipiul Timişoara se referă la:

a.) calitatea şi eficienţă serviciului şi a activităţilor prestate;

b.) îndeplinirea prevederilor din contract şi caietul de sarcini cu privire la calitatea şi cantitatea serviciului prestat;

c.) menţinerea unor relaţii echitabile între autoritatea contractantă, concesionar şi utilizator prin rezolvarea operativă  şi obiectivă a problemelor, cu respectarea drepturilor şi obligaţiilor care revin fiecărei părţi;
d.) situaţia personalului: număr, structură, accidente de muncă,stare de sănătate;

e.) starea tehnică a echipamentelor şi dotărilor;

f.)  stadiul de realizare a programului de investiţii;
g.) accesul neîngrădit al autorităţii contractante şi al autorităţii publice centrale şi locale, în conformitate cu competenţele şi atribuţiile legale ce le revin, la informaţiile necesare stabilirii:

-modului de respectare şi de îndeplinire a obligaţilor contractuale asumate;
-calităţii şi eficienţei serviciului furnizat/prestat la nivelul indicatorilor de performanţă stabiliţi în contractul de delegare a gestiunii şi în caietul de sarcini;

-modul de administrare, exploatare, conservare şi menţinere în funcţiune, dezvoltare şi/sau modernizare a infrastructurii edilitar urbană şi a bunurilor de retur încredinţate prin contractul de delegare a gestiunii;

-stadiul de realizare a investiţiilor;

-modul de respectare a parametrilor ceruţi prin prescripţiile tehnice.

Art. 61. În cazul nerespectării sau neatingerii indicatorilor de performanță prevăzuți în caietul de sarcini, concesionarul va plăti concedentului compensația corespunzătoare, după cum urmează: 
	Nr. Crt
	Indicator de performanță
	Nivelul garantat/Formula de calcul
	Pondere
	Instrument de verificare
	Compensația în caz de nerealizare a nivelului garantat

	1.
	Îndeplinirea prevederilor din contract şi caietul de sarcini cu privire la calitatea şi cantitatea serviciului prestat/ Calitatea şi eficienţă serviciului şi a activităţilor prestate
	Săptămâna  imediat următoare, pentru sesizări asupra calității și eficienței serviciului prestat
	90%
	Transmitere raport
	2 % din valoarea redeventei /zi, după expirarea termenului de remediere a neconformității, pînă la atingerea nivelului de calitate și eficientă a serviciului prestat



	2.
	Starea tehnică a echipamentelor şi dotărilor din piețe
	Dotările tehnice minime aflate in dotarea concesionarului si în stare bună/de funcționare. 
(Dotările piețelor aflate in piețe si în stare bună/de funcționare)*100
	90%
	Transmitere raport
	1% din valoarea redeventei /zi pînă la înlocuirea echipamentelor aflate în stare de nefuncționare sau degradate.

	4.
	Realizarea programului de reparatii capitale/ investiţii din fondurile proprii ale concesionarului;
	Realizarea reparatiilor capitale/ investitiilor aprobate anual de autoritatea contractantă 
(Investiții realizate / investiții propuse)*100
	100%
	Transmitere documentații si situații financiare care atestă efectuarea investițiilor aprobate de autoritatea contractantă
	Valoarea reparatiilor capitale/ investitiilor nerealizate.

Transmitere documentații si situații financiare care atestă efectuarea investițiilor asumate prin contract

	5.
	Publicarea pe site-ul societății și la avizierul fiecărei piețe a informațiilor privind spațiile libere și ocupate (mese, standuri, etc)  și procedura de licitație a spațiilor libere
	Dovada documentelor publicate pe site si la avizierul fiecărei piețe


	100%
	Site-ul societății si  avizierul din fiecare piață, procese verbale de afișare
	0,01% din valoarea redeventei /zi pentru publicarea pe site-ul societății și la avizierul fiecărei piețe a informațiilor solicitate

	6.
	Transparență și comunicare 
Publicarea informațiilor de interes public
	Încadrarea în termenele legale de raportare și comunicare către AGA și publicarea pe site-ul societății 
	100%
	Vor fi publicate pe site-ul  societății următoarele documente: 
1. Conform art. 58 alin 1 din OUG nr. 109/2011; 
2. Anexa nr. 5 din HG nr. 583/2016, in completarea standardului de afisare a informațiilor de interes public conform Anexei nr. 4 din HG 583/2016
	0,01% din valoarea redeventei /zi pentru publicarea pe site-ul societății și la avizierul fiecărei piețe a informațiilor solicitate


CAPITOLUL VI: TERMENUL DE PRESTARE A SERVICIILOR
Art.62. Durata contractului de concesiune de servicii având ca obiect prestarea de servicii şi activităţi  necesare exploatării şi întreţinerii piețelor proprietatea Municipiului Timişoara, este de 10 ani ( zece ani) de la data semnării contractului. Durata contractului a fost stabilită prin raportare la timpul estimat necesar concesionarului pentru a obţine un venit minim care să permită recuperarea costurilor în legătură cu exploatarea serviciilor și a investițiilor pe care le va realiza.
CAPITOLUL VI:  CLAUZE FINANCIARE
Clauze financiare

Art.63. Prestarea activității de exploatare a piețelor proprietatea Municipiului Timișoara se va face pe baza solicitării utilizatorilor cu plata tarifelor care sunt stabilite de către autoritatea contractantă şi care sunt aprobate de către Consiliul Local al Municipului Timişoara. Aceste tarife pot fi modificate, numai cu aprobarea Consiliului local prin hotărâre. Aplicarea acestor tarife de către concesionar este obligatorie.
 Art.64. Nivelul preţurilor şi/sau al tarifelor pentru plata serviciilor de administrare a domeniului public se fundamentează pe baza costurilor de exploatare, a costurilor de întreţinere şi reparaţii, a amortismentelor aferente capitalului imobilizat în active corporale şi necorporale, a ratelor pentru restituirea creditelor, a dobânzilor aferente împrumuturilor contractate, a obligaţiilor ce deriva din contractul de delegare a gestiunii şi include o cota pentru crearea resurselor necesare dezvoltării şi modernizării infrastructurii edilitar-urbane, precum şi profitul operatorului.

Art. 65 Structura şi nivelul preţurilor, tarifelor şi taxelor vor fi stabilite astfel încât: 

a) să acopere costul efectiv al furnizării/prestării serviciilor;

b) să acopere cel puţin sumele investite şi cheltuielile curente de întreţinere şi exploatare; 

c) să descurajeze consumul excesiv şi risipa; 

d) să încurajeze exploatarea eficienta a serviciilor şi protecţia mediului; 

e) să încurajeze investiţiile de capital; 

f) să respecte autonomia financiară a operatorului. 

Art.66. Preţurile şi tarifele avizate trebuie să respecte următoarele cerinţe: 

a) asigurarea furnizării/prestării serviciilor la nivelurile de calitate şi indicatorii de performanță stabiliţi de consiliile locale prin caietele de sarcini, regulamentele serviciilor şi prin contractele de delegare a gestiunii, după caz; 

b) realizarea unui raport calitate/cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de părţile contractante; 

c) asigurarea exploatării şi întreţinerii eficiente a bunurilor aparţinând domeniului public şi privat al unităţilor administrativ-teritoriale, afectate serviciilor de administrare a domeniului public şi privat. 

Taxe și tarife

Art. 67. Taxele și tarifele care se vor percepe de la utilizatori pe perioada contractului vor putea fi modificate, la propunerea societății concesionare, cu aprobarea autorității contractante și a Consiliului Local, astfel încât să se asigure exploatarea și întreținerea eficientă a piețelor, asigurarea furnizării/prestării serviciilor la nivelurile de calitate şi indicatorii de performanță stabiliţi prin contract, astfel încât să se realizeze un raport calitate/cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de părţile contractante. 

67.1.) Nivelul preţurilor şi/sau al tarifelor pentru plata serviciilor oferite utilizatorilor pentru anul 2022,  vor fi următoarele :
67.1.1) TAXE FORFETARE PE BAZĂ DE BONURI 

	Nr crt
	SPECIFICAȚIE
	U.M
	VALOARE -lei-

	
	Taxă pentru folosirea meselor
	

	1
	              Masa mica
	Lei/buc/zi
	25

	
	              Masa mare
	Lei/buc/zi
	50

	2
	Taxă pentru folosirea platourilor
	Lei/mp/zi
	12

	3
	Taxă pentru folosirea vitrinelor frigorifice
	Lei/comp/zi
	30

	4
	Taxă amplasare vitrină sucuri
	Lei/comp/zi
	50

	5
	Piata Mehala II

Taxa pentru vanzarea din masina
	Lei/masina/zi
	60

	6
	Piata Volanta 

Pe platou

Din rulota: - cu deschidere in spate ( un loc de parcare)

                    cu deschidere laterala( 2 locuri de parcare )
	
	

	
	
	Lei/loc/luna
	220

	
	
	Lei/rulota/luna
	220

	
	
	Lei/rulota/luna
	440


67.1.2) TARIFE SPECIALE PE BAZĂ DE FACTURĂ 

	Nr crt
	SPECIFICAȚIE
	U.M
	VALOARE -lei-

	
	Rezervare
	

	1
	   Mese
	Lei/masa/luna
	300

	
	   vitrine
	Lei/comp/luna
	300

	2
	Abonament lunar mese
	Lei/masa/luna
	550

	3
	Piata Mehala

Abonament lunar pe masina
	Lei/masina/luna
	Rand 1: 1300

Rand 2: 1200

Rand 3: 1100

	4
	Magazie Piața Mehala II
	Lei/buc./luna
	330 lei+TVA

	5
	Hală cereal Piața Badea Cârțan
	Lei/Buc./lună
	700

	6
	Sații platou Piața Girocului
	Lei/Buc/lună
	900

	7
	Amplasarea de țarcuri metalice în piețe pentru vânzare: varză, pepeni, dovleci, pomi,brazi
	Lei/țarc/lună
	500 lei+TVA


67.1.3) TARIFE ȘI TAXE 2022 CONTRACTE DE ÎNCHIRIERE CLIENȚI

	Nr. crt.
	PIAŢA
	SPAŢIUL
	TARIFUL / TAXA

(FARA TVA)

	1.
	PIAŢA 700
	RAFT FLORI – Principal 

RAFT FLORI – Secundar

RASTEL COROANE

SUPRAFATA PLATOU(3mp)

SPATIUL 138 MP

SPATIUL 38 MP

SPATIU ALIMENTARA

VITRINE (compartiment)
	500 LEI / buc / LUNĂ

350 LEI / buc / LUNĂ

500 LEI / buc / LUNĂ

900 LEI/LUNA

 70 LEI/MP/LUNA

  80 LEI/MP/LUNA

6000 LEI/LUNA

450 LEI/comp./LUNA

	2.
	IOSEFIN
	SPAŢII

BOXE SUBSOL(depozitare)
	100 LEI / mp / LUNĂ

50,42 LEI/MP/LUNA

	3.
	BADEA CÂRŢAN
	CHIOŞC PROPRIU CLIENTI (17 mp)

CHIOSC PROPRIU (9,01 mp)

CHIOSC (11 mp)

CHIOŞC FLORI (5,5 MP + 2,5 mp supraf. de expunere)

SPATIUL 67 MP

SPAŢII IN COMPLEX :

-LA TRAMVAI

-PE CULOAR IN COMPLEX

VITRINE (compartiment)

CASUTE:

-10MP

-15MP
	1.400 LEI / buc / LUNĂ

991.1 LEI/LUNA

1.300 / buc / LUNĂ

900 LEI / buc / LUNĂ

60 LEI/MP/LUNA

110 LEI / mp / LUNĂ

100 LEI / mp / LUNĂ

450 LEI / 1 comp. / LUNĂ

       100 LEI/MP

       1000 LEI/LUNA

       1500 LEI/LUNA

	4.
	GIROC
	CHIOSC CLIENTI (7,5 mp)

STAND FLORI 40MP

VITRINE (compartiment)
	800 LEI / buc / LUNĂ

  2.000 LEI/LUNA

450LEI/comp./LUNA



	5.
	DACIA
	CHIOŞC CLIENŢI (10 mp)

RAFT FLORI

VITRINE (compartiment)
	1.000 LEI / buc / LUNĂ

500 LEI / buc / LUNĂ

450 LEI/buc./LUNA

	6.
	DOINA
	CHIOŞC CLIENŢI (10 mp)

SPATIU FLORI

CHIOSC NR. 9(35 MP)

MAGAZIE DEPOZITARE (in incinta pietei, iclusiv cu supraf. de 10mp)

MAGAZIE DEPOZITARE (in incinta halei de lactate, inclusiv cu suprafata de 6mp)


	1.000 LEI / buc / LUNĂ

1500 LEI / buc / LUNĂ

1500 LEI/LUNA

50,42 LEI/MP/LUNA 

50,42 LEI/MP/LUNA 



	7.
	MEHALA II
	BAR + TERASA


	1.500 LEI / LUNĂ



	8.
	LIPOVEI
	CHIOŞC CLIENŢI (13-16 mp)

SPATIUL 88 MP
	1.000 LEI / buc / LUNĂ

60 LEI/MP/LUNA

	9.
	DE GROS
	BOXE MARI (60 mp)

CAMERE FRIG. (43 mp)

BOXE MIJLOCII (30mp)

.BOXETRANSFRONTALIERE  (30mp)

BOXE MICI (21 mp):

BOXE CLIENTI :

-21 mp :

-17 mp :

CHIOŞCURI (12 mp)

CHIOSC + TERASA

CHIOSC 7 mp

DEPOZIT PROPRIU (130 mp)

MAGAZII FOLOSITE PENTRU DEPOZITARI

REMORCI PROPRII PENTRU DEPOZITARE
	5.500LEI / buc / LUNĂ

6.000 LEI / buc / LUNĂ

3.000 LEI / buc / LUNĂ

3.000 LEI/ buc/LUNA

2.100 LEI / buc / LUNĂ

1.500 LEI / buc / LUNĂ

1.200 LEI / buc / LUNĂ

1.200LEI / buc / LUNĂ

1800 LEI / buc / LUNĂ

800LEI / buc / LUNA

2.500 LEI / buc / LUNĂ

       1/2/ MP /LUNA (de la o boxa similara folosita pentru comercializare)

4.200 LEI / buc / LUNA

	10.
	PIATA VOLANTA STADION+SOARELUI
	PE PLATOU DIN RULOTA:

CU DESCHIDERE IN SPATE

Cu deschidere laterala
	220 LEI/loc/LUNA

220 LEI/rulota/luna

440LEI/rulota/luna

	11.
	GENERAL :
	RULOTA

APARATE (Cafea, Ouă)

APARAT LAPTE

E-MAG -  SISTEM EASYBOX

GRUP SANITAR ( P.DACIA, P.B CARTAN, P.IOSEFIN, P.700)


	1.300 LEI / buc / LUNĂ

400 LEI / buc / LUNĂ

600 LEI / buc / LUNĂ

800 LEI / buc / LUNĂ

 500 LEI/LUNA


Art.68. Plata utilităţilor (energie electrică, apă-canal) precum şi plata pentru evacuarea  deşeurilor/gunoiului din incinta piețelor se va face de către concesionar în baza contractelor pe care acesta este obligat să le încheie cu furnizorii de utilități. 
Art.69. Finanţarea cheltuielilor curente de funcţionare şi a reparaţiilor făcute de către concesionar pentru îndeplinirea sarcinilor şi obligaţiilor asumate prin contract, cad exclusiv în seama acestuia din fonduri proprii. 

Art. 70. La propunerea concesionarului și cu aprobarea autorităţii contractante, concesionarul va elabora programe de dezvoltare şi optimizare a serviciilor prestate prin realizarea de investiţii de reabilitare, extindere şi modernizare și /sau reparații capitale din fonduri proprii, valoarea acestora fiind  jumătate din profitul realizat.

70.1) Concesionarul se obligă să identifice investițiile necesare pentru buna desfășurare a activității și va prezenta autorității contractante programul propus, în vederea aprobării.


70.2) Programul detaliat de investiţii din fonduri proprii ale concesionarului stabilit pentru fiecare an, va fi aprobat de către Consiliul Local al Municipiului Timișoara, iar devizele estimative ale lucrărilor vor fi prezentate de către concesionar autorității contractante.


70.3) Programul de investiţii poate fi multianual, dacă valoarea investiţiilor depăşeşte jumătate din profitul realizat, cu  condiţia efectuării anuale a investiţiilor în suma aprobată anual de către Consiliul Local al Municipiului Timișoara şi prezentarea documentelor care au stat la realizarea acesteia.


Art.71. Pentru delegarea serviciilor de administrare și exploatare a domeniului public și privat, adică a piețelor de pe raza municipiului Timișoara identificate ca fiind: Piața Badea Cârțan, Piața Giroc, Piața Doina,  Piața 700, Piața Dacia, Piața Lipovei, Piața Mehalla II, Piața de Gros; Piața Iosefin; Piața volantă „STADION” și Piața volantă „SOARELUI”, pentru care  operatorul datorează autorității administrației publice locale redevență.

Redevența datorată de către SC PIEȚE SA pentru activitatea de exploatare și întreținere a piețelor proprietatea Municipiului Timișoara  este 147.585 lei fără T.V.A./lună.

 Redevența anuală pe care societatea o va achita Municipiului Timișoara este de: 1.771.022lei  fără T.V.A ./an.

Art.72.Redevența se va vira municipalității conform clauzelor contractuale și a îndrumărilor efectuate de către Direcția Fiscală a Municipiului Timișoara.

Art.73. În cazul neplăţii redevenţei la termenele scadente, concesionarul datorează penalităţi de întârziere care se vor calcula în condiţiile prevăzute de legislaţia în vigoare. 
Art.74.În situația în care, în urma controalelor tematice efectuate de către auditori publici externi, se constată abateri de ordin economic cu privire la stabilirea/încasarea redevenței, operatorul se obligă să răspundă și să înlăture orice deficiențe constatate de către aceștia.

Art.75. Neplata redevenţei (inclusiv a penalităţilor de întârziere) pe o perioadă mai mare de 90 de zile şi/sau neacceptarea de către concesionar  a redevenţei actualizate conduce la rezilierea contractului de concesiune pact comisoriu.
CAPITOLUL VII: SANCŢIUNI
Art. 76. Pentru nerespectarea clauzelor caietului de sarcini, a regulamentului de serviciu sau în cazul constatării încălcării obligaţiilor contractuale de către concesionar sau ca urmare a constatării unor abateri ale acestuia, autoritatea contractantă are dreptul să rezilieze contractul, cu plata unei juste despăgubiri în conformitate cu indicatorii de performanță aprobați.

Art.77. În caz de neexecutare sau de nerespectare de către concesionar a obligaţiilor prevăzute în prezentul Caiet de Sarcini se va proceda la rezolvarea acestora pe cale amiabilă. 
Dacă părţile nu convin ca toate neînţelegerile rezultate din interpretarea, executarea obligaţiilor prevăzute în prezentul caiet de sarcini şi nu vor fi rezolvate pe cale amiabilă, se vor adresa instanţelor de judecată competente.

CAPITOLUL VIII: ALTE CLAUZE
Art.78. Concesionarului îi revine întreaga responsabilitate privind prestarea serviciilor din contract în condiţiile impuse de legislaţia specifică în vigoare (autorizaţii de mediu, avize, autorizaţii de construire etc.)

Art.79. Încetarea prestării serviciilor de către concesionar se face în următoarele situaţii:

1) La expirarea duratei stabilite prin contract;

2) În cazul nerespectării repetate ale obligaţiilor contractuale de către concesionar sau ca urmare a constatării unor abateri ale acestuia, autoritatea contractantă are dreptul să rezilieze contractul, cu plata unei despăgubiri în sarcina concesionarului;

3) În caz de reziliere a contractului înainte de termen, până la organizarea unei noi proceduri de licitaţie, concesionarul este obligat să asigure continuitatea serviciului concesionat la tarifele aprobate de autoritatea contractantă;

4) Contractul este reziliat de drept în cazul în care concesionarul este declarat în faliment, insolvenţă sau în cazul în care i s-a anulat licenţa de operare.

Art.80. Autoritatea contractantă are dreptul să rezilieze contractul şi să organizeze o nouă procedură dacă constată nerespectarea de către concesionar a obligaţiilor contractuale şi dacă concesionarul nu adoptă programe de măsuri care să respecte şi să asigure atingerea într-un interval de timp prestabilit a parametrilor de calitate asumaţi. 
CAPITOLUL IX: DISPOZIŢII FINALE 
Art.81. Autoritatea contractantă prin reprezentanţii săi, verifică şi supraveghează respectarea de către concesionar a prestării activităţilor şi serviciilor necesare exploatării şi întreţinerii piețelor proprietatea Municipiului Timișoara în conformitate cu prezentul Caiet de sarcini şi Regulamentul de serviciu și organizare și funcționare.
Art.80. Drepturile şi îndatoririle părţilor se stabilesc prin contract.
Art.81. Prezentul Caiet de sarcini, Taxele și tarifele şi Regulamentul de serviciu și organizare și funcționare a piețelor proprietatea Municipiului Timișoara,  fac parte integrantă din contract.

